Блізкасць Георгія Каніскага да арыстоцелізма выяўляецца ў тым, што ён апераваў катэгорыямі “матэрыя” і “форма”, пры гэтым Каніскі не прымаў тэорыю ідэй Платона: “Нішто не выліваецца з нічога, хіба толькі пустыя трызненні, якімі з’яўляюцца ідэі Платона”. Матэрыя для Георгія Каніскага ўяўляецца існай, цялеснай, асобнай. Толькі з ёю можа быць звязаны рух. Асноўнымі для філасофіі будучага епіскапа былі анталагічныя праблемы. Для іх асвятлення Каніскі звяртаўся да вучэння Арыстоцеля, Дунса Скота, Дэкарта.